**Likumprojekta**

**„Grozījumi Ģenētiski modificēto organismu aprites likumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2014. gada 22. aprīļa sēdes protokola Nr.24 26.§ 2.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Saskaņā ar Ģenētiski modificēto organismu aprites likumu (turpmāk – likums) ir izveidota Ģenētiski modificēto organismu uzraudzības padome (turpmāk – Padome), kas kopš likuma spēkā stāšanās 2007. gada 19. decembrī ir sanākusi tikai vienu reizi. Realitātē likuma 16. panta pirmajā daļā noteiktās Padomes funkcijas pilda Zemkopības ministrija (turpmāk – ZM), tāpēc Padomes darbība nav aktuāla un no likuma jāizslēdz normas, kas nosaka Padomes izveidošanu un darbību (likuma 5. panta pirmās daļas 6. punktu un 16. pantu). Turklāt, pamatojoties uz Valsts pārvaldes iekārtas likuma 17. panta otrās daļas 3. punktu, Ministru kabineta 2003. gada 29. aprīļa noteikumu Nr. 245 „Zemkopības ministrijas nolikums” 17. punktu un Zemkopības ministrijas 2014. gada 1. aprīļa kārtības Nr. 10 „Kārtība, kādā Zemkopības ministrijā un tās padotības iestādēs notiek Eiropas Savienības jautājumu koordinācija un dokumentu aprite” 106. punktu, lai nodrošinātu Latvijas interesēm atbilstošu viedokļu sagatavošanu par Eiropas Savienības tiesību aktu projektiem un priekšlikumu izstrādi nacionālajiem normatīvajiem aktiem, ZM ir izveidota starpinstitūciju darba grupa “Ģenētiski modificētie organismi, ģenētiski modificētā pārtika un dzīvnieku barība”, kurā ir iekļauti pārstāvji no valsts un valsts pārvaldes iestādēm, biedrībām un zinātniskām institūcijām un kurā tiek veiksmīgi risināti dažādi ar ģenētiski modificētajiem organismiem (turpmāk – ĢMO) saistīti jautājumi.  2. Likumprojekts „Grozījumi Ģenētiski modificēto organismu aprites likumā” (turpmāk – likumprojekts) paredz precizēt Valsts augu aizsardzības dienesta (turpmāk – VAAD) un Valsts zinātniskā institūta “Pārtikas drošības, dzīvnieku veselības un vides zinātniskais institūts “BIOR”” (turpmāk – BIOR) funkcijas ĢMO noteikšanai (likuma 7. un 9. pants) sēklās un augu pavairošanas materiālā. Ņemot vērā nepilnīgo materiāltehnisko nodrošinājumu un finanšu līdzekļu trūkumu, VAAD minētās funkcijas kopš likuma spēkā stāšanās nespēj pildīt. Tā kā BIOR nosaka ĢMO pārtikā un dzīvnieku barībā, ir lietderīgi VAAD funkcijas minētajā jomā nodot BIOR, tādējādi nodrošinot, ka visu ĢMO analīze notiek vienā laboratorijā, kas pilda arī references laboratorijas funkcijas.  3. Atbilstoši likumam Ministru kabinets ne retāk kā reizi septiņos gados apstiprina nacionālās bioloģiskā drošuma sistēmas attīstības stratēģijas pamatnostādnes un šīs sistēmas attīstības plānu.  No likuma 5. panta otrās daļas redakcijas nepārprotami izriet, ka tiek izstrādātas nacionālās bioloģiskā drošuma sistēmas attīstības stratēģijas pamatnostādnes un šīs sistēmas attīstības plāns. Likums neparedz izstrādāt Nacionālās bioloģiskā drošuma sistēmas attīstības stratēģijas **ieviešanas** plānu. Tātad spēkā esošā panta redakcija paredz izstrādāt divus dokumentus par vienu un to pašu jautājumu.  Atbilstoši Ministru kabineta 2014. gada 2. decembra noteikumu Nr.737 "Attīstības plānošanas dokumentu izstrādes un ietekmes izvērtēšanas noteikumi" 13.punktam pamatnostādnes izstrādā, nosakot **jaunus** vidēja termiņa attīstības virzienus. Likumā paredzēts, ka attiecīgos plānošanas dokumentus sagatavo regulāri reizi septiņos gados, nevis lai regulāri mainītu nacionālo bioloģiskā drošuma sistēmu, bet lai uzraudzītu ĢMO izplatību un saglabātu bioloģisko daudzveidību. Tas nozīmē, ka pēc būtības attiecīgais dokuments netiek sagatavots, lai noteiktu jaunu nozares attīstības virzienu, tāpēc no likuma būtu izslēdzams pilnvarojums Ministru kabinetam apstiprināt nacionālās bioloģiskā drošuma sistēmas attīstības stratēģijas pamatnostādnes.  Tā kā nav lietderīgi izstrādāt divus dokumentus par vienu un to pašu jautājumu, ir nepieciešams atbilstoši precizēt likuma 5. panta otrās daļas redakciju. 2016. gada 27. aprīlī Nacionālās bioloģiskā drošuma sistēmas attīstības plāns 2017.–2019. gadam tika apstiprināts Ministru kabinetā (MK rīkojums Nr. 271).  4. Patlaban ES līmenī nav noteikts ĢMO piejaukuma slieksnis konvencionālajās un bioloģiskajās sēklās. Katra ES dalībvalsts pati var noteikt minēto robežslieksni, lai nodrošinātu to, ka valstī netiek izplatītas konvencionālās un bioloģiskās sēklas, kuras satur ĢMO piejaukumu. Latvija ir izvēlējusies noteikt tā saucamo “tehnisko nulli” – zemāko laboratoriski nosakāmo līmeni.  5. Ministru kabineta 2014. gada 22. aprīļa sēdes protokola Nr.24 26.§ 2.punkts paredz uzdevumu informatīvā ziņojuma „Nozaru administratīvo pārkāpumu kodifikācijas ieviešanas sistēma” (turpmāk – informatīvais ziņojums) 1. pielikumā minētajām ministrijām izstrādāt attiecīgos likumprojektus.  Ievērojot Ministru kabineta 2013. gada 4. februāra rīkojuma Nr. 38 „Par Administratīvo sodu sistēmas attīstības koncepciju” 3.punktu, tika izvērtēti visi kompetencē esošie administratīvie pārkāpumi atkarībā no:  1) nodarījuma bīstamības;  2) sabiedriskā kaitīguma;  3) nodarījuma sekām;  4) nodarījuma aktualitātes;  5) nodarījuma attiecināmības uz publiski tiesiskajām attiecībām.  Likumprojekta 5. pantā (likuma 35. pants) minētie sodi ir paredzēti par Ministru kabineta 2008. gada 22. septembra noteikumu Nr.784 „Ģenētiski modificēto mikroorganismu ierobežotas izmantošanas, kā arī atļaujas izsniegšanas un anulēšanas kārtība” (turpmāk – noteikumi Nr. 784) (pašlaik Latvijas Administratīvo pārkāpumu kodeksa (turpmāk – APK) 103.9 pants), Ministru kabineta 2009. gada 6. maija noteikumu Nr. 457 „Noteikumi par ģenētiski modificēto organismu apzinātu izplatīšanu” (turpmāk – noteikumi Nr.457) (pašlaik APK 78.1 un 155.16 pants), Eiropas Parlamenta un Padomes 2003.gada 22.septembra Regulas (EK) Nr. 1829/2003 par ģenētiski modificētu pārtiku un barību, Eiropas Parlamenta un Padomes 2003. gada 22. septembra Regulas (EK) Nr. 1830/2003, kas attiecas uz ģenētiski modificētu organismu izsekojamību un marķēšanu, kā arī no ģenētiski modificētiem organismiem ražotu pārtikas un lopbarības produktu izsekojamību, un ar ko groza Direktīvu 2001/18/EK, (pašlaik APK 155.16 pants) un Ministru kabineta 2015. gada 10. februāra noteikumu Nr. 78 „Ģenētiski modificēto kultūraugu līdzāspastāvēšanas noteikumi” (pašlaik APK 103.8 pants) prasību neievērošanu.  APK 78.1 un 103.9 pantā lietotā terminoloģija nav atbilstoša spēkā esošajiem ĢMO apriti regulējošiem normatīvajiem aktiem:  a) 35. pantā tiek paredzēts sods par ģenētiski modificēto mikroorganismu (turpmāk – ĢMM) (APK patlaban lietots termins „organismi”) ierobežotās izmantošanas noteikumu pārkāpšanu un  b) 36. pantā tiek paredzēts sods par ĢMO izplatīšanas vidē izmēģinājumiem (APK patlaban lietots termins “izplatīšana vidē”) noteikumu pārkāpšanu.  Administratīvo pārkāpumu procesu par ĢMM ierobežotas izmantošanas noteikumu pārkāpšanu atbilstoši savai kompetencei var īstenot Pārtikas un veterinārais dienests (turpmāk – PVD), ja tiek pārkāptas noteikumu Nr.784 prasības, un Valsts darba inspekcija (turpmāk – VDI), ja tiek pārkāptas prasības saskaņā ar normatīvajiem aktiem par darba aizsardzības prasībām, saskaroties ar bioloģiskajām vielām).  Administratīvo pārkāpumu procesu par ĢMO izplatīšanas vidē izmēģinājumiem un tirgū noteikumu pārkāpšanu atbilstoši savai kompetencei var īstenot PVD, ja tiek pārkāptas noteikumu Nr.457 prasības, un Valsts vides dienests (turpmāk – VVD), ja tiek pārkāpti vides normatīvie akti.  Likumprojekts ir sagatavots atbilstoši informatīvajā ziņojumā minētajām prasībām un rekomendācijām, kā arī Tieslietu ministrijas pastāvīgās darba grupas ieteikumiem. Likumprojekta pieņemšana pilnībā nodrošinās informatīvajā ziņojumā minēto nostādņu ieviešanu un Ministru kabineta uzdevuma izpildi.  Likumprojekta 6. pants stāsies spēkā vienlaikus ar Administratīvo pārkāpumu procesa likumu. |
| 3. | Projekta izstrādē iesaistītās institūcijas | 2008. gadā, izstrādājot normatīvo regulējumu ĢMO jomā, notika konsultācijas ar kompetentajām valsts uzraudzības un kontroles institūcijām un noteiktas attiecīgo institūciju (PVD, VAAD, VVD un VDI) kompetences ĢMO aprites jomā.  Likumprojekts 2016. gada 29. septembrī izskatīts Tieslietu ministrijas Latvijas Administratīvo pārkāpumu kodeksa darba grupas sēdē. |
| 4. | Cita informācija | Stājoties spēkā grozījumam likumā par 5. panta pirmās daļas 6. punkta izslēgšanu, spēku zaudēs Ministru kabineta 2008. gada 22. septembra noteikumi Nr. 783 “Ģenētiski modificēto organismu uzraudzības padomes nolikums”. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupa, kuras tiesiskais regulējums ietekmē vai varētu ietekmēt | Personas, kas veic šādas ar ĢMO apriti saistītas darbības:  1) ĢMM ierobežotu izmantošanu.  Mērķgrupas lielumu nav iespējams noteikt, jo neviena zinātniskā institūcija nav informējusi kompetento institūciju par darbības uzsākšanu;  2) ĢMO izplatīšanu vidē izmēģinājumiem.  Mērķgrupas lielumu nav iespējams noteikt, jo patlaban Latvijā neviens ĢMO neizplata vidē izmēģinājumiem;  3) ģenētiski modificēto kultūraugu audzēšanu.  Mērķgrupas lielumu nav iespējams noteikt, jo patlaban Latvijā neviens neaudzē ģenētiski modificētus kultūraugus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | x | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 1. Saskaņā ar likumprojekta 2. un 3. pantu tiek precizētas VAAD un BIOR funkcijas, nosakot, ka BIOR turpmāk noteiks ĢMO sēklās un augu pavairošanas materiālā.  Ņemot vērā finansējuma trūkumu, ĢMO uzraudzība un kontrole sēklās un augu pavairošanas materiālā nav notikusi. Šobrīd nav arī skaidrs, kādi paraugi un kur būtu jānoņem, kādi ir iespējamie ĢMO nonākšanas ceļi Latvijā un iespējamie piejaukuma avoti. Tādējādi 2016. gadā ZM par vienu no lauksaimniecībā izmantojamajiem zinātnes pētījumu projektiem noteica projektu “Ģenētiski modificētu augu sēklu un pavairojamā materiāla iespējamo risku zinātniskā riska novērtēšana Latvijas teritorijā un risku vadības rekomendāciju izstrāde atbilstoši Latvijas agroekonomiskajiem apstākļiem”, kura laikā tiks izstrādāta ĢMO valsts uzraudzības programma sēklām un augu pavairošanas materiālam.  Atbalsts minētā projekta īstenošanai tika piešķirts saskaņā ar Ministru kabineta 2016. gada 22. marta noteikumiem Nr. 175 “Grozījumi Ministru kabineta 2015. gada 3. februāra noteikumos Nr. 59 “Valsts un Eiropas Savienības atbalsta piešķiršanas kārtība investīciju veicināšanai lauksaimniecībā””. Projekta pirmajā gadā plānotajām darbībām tika izlietoti EUR 48 000. Kopumā projekta īstenošanai ir nepieciešami trīs gadi, un tā provizoriskās izmaksas ir EUR 220 864,44.  Pēc projekta pabeigšanas saskaņā ar izstrādātajām rekomendācijām tiks noteikts nepieciešamais sēklu un augu pavairošanas materiāla paraugu skaits gadā un nepieciešamais budžets, lai īstenotu minēto ĢMO valsts uzraudzības programmu sēklām un augu pavairošanas materiālam. BIOR funkcijas nodrošinās ZM piešķirto līdzekļu ietvaros.  2. Budžeta ieņēmumi no soda naudas, kas iekasēta par konstatētajiem administratīvajiem pārkāpumiem, ir atkarīgi no pārkāpumu apjoma un dienesta darba efektivitātes. Abi šie faktori mijiedarbojas: jo intensīvāka ir uzraudzība (prevencija), jo īstermiņā tiek iekasēts vairāk soda naudas un secīgi ir mazāk pārkāpumu (soda naudas) ilgtermiņā, un pretēji. Tātad sistēma līdzsvarojas patstāvīgi, tāpēc likumprojekts nerada ietekmi uz valsts budžetu. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams sagatavot grozījumus Ministru kabineta 2009. gada 26. maija noteikumos Nr. 457 „Noteikumi par ģenētiski modificēto organismu apzinātu izplatīšanu”, svītrojot normas, kas attiecas uz Padomes darbību. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar.* |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts 2016. gada 18. jūlijā un 26. oktobrī nosūtīts saskaņošanai ar ZM starpinstitūciju darba grupu “Ģenētiski modificētie organismi, ģenētiski modificētā pārtika un dzīvnieku barība”.  Paziņojums par līdzdalības procesu likumprojekta izstrādes gaitā publicēts Zemkopības ministrijas tīmekļa vietnē atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. punktam. |
| 2. | Sabiedrības līdzdalība projekta izstrādē | Informācija par noteikumu projektu ir ievietota tīmekļa vietnē www.zm.gov.lv un nosūtīta sociālajiem partneriem saskaņošanai. |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | ZM, PVD un VAAD |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |
| 3. | Cita informācija | Kopš likuma spēkā stāšanās ĢMO uzraudzība un kontrole sēklās un augu pavairošanas materiālā nav notikusi un, ņemot vērā finansējuma trūkumu, VAAD attiecīgās funkcijas nav pildījis. Tādējādi pagaidām nav iezīmēts nepieciešamais finansējums BIOR, lai nodrošinātu minēto funkciju veikšanu. To būs iespējams izdarīt pēc tam, kad tiks iegūti rezultāti projektā ““Ģenētiski modificētu augu sēklu un pavairojamā materiāla iespējamo risku zinātniskā riska novērtēšana Latvijas teritorijā un risku vadības rekomendāciju izstrāde atbilstoši Latvijas agroekonomiskajiem apstākļiem”. BIOR funkcijas pildīs no ZM piešķirtajiem līdzekļiem. |

Zemkopības ministrs J. Dūklavs

20.01.2017. 10:39

2077

I.Aleksejeva

67027069, Inese.Aleksejeva@zm.gov.lv